San Isidoro (1776)
Palvelus

Napolin laivaston San Guiseppe siirrettiin San Leandron kanssa Cartagenaan, missä se siirrettiin elokuussa 1776 reserviin. Kumpikin alus muutettiin Cartagenassa 60-tykkisestä 68-tykkiseksi linjalaivaksi. Alus partioi 1777-1778 Cabo de São Vicenten ja Cabo de Santa Marían edustoilla sekä Pohjois-Afrikan rannikolla torjumassa merirosvousta. Alus osallistui kesäkuussa 1779 Córdoban laivastossa ensimmäiseen Englannin kanaalin sotaretkeen päällikkönään Justo Riquelme y Salafranca, minkä jälkeen se saapui 25. joulukuuta korjattavaksi Cádiziin.
Alus saapui 27. helmikuuta 1780 San Lorenzon, San Juston ja San Miguelin sekä fregattien Nuestra Señora del Rosaríon ja Santa Gertrudian kanssa Algecirasiin. Ensimmäistä Gibraltarin piiritystä varten koottuun laivastoon kuuluivat vielä ksebekit San Luis, Murciano ja San Antonio. Aluksen miehistö valtasi 1780 Castillan kanssa Gibraltarin edustalla Tanskan laivaston fregatin, joka toimitettiin Cádiziin. Alus saapui 14. kesäkuuta 1780 San Leandron kanssa Algecirasista huollettavaksi Cádiziin.
Alus saattoi 2. tammikuuta 1782 Córdoban laivaston mukana Borjan laivueen Cádizista. Syyskuussa 1782 alus oli Algecirasin lahdella Ranskan ja Espanjan laivastojen alusten kanssa toisessa Gibraltarin piirityksessä. Se lähti Algecirasista tulittamaan Morenon laivueen mukana Gibraltaria, missä aluksella sai surmansa yksi ja haavoittui kolme miehistön jäsentä. Alus kolaroi 10. syyskuuta 1782 Algecirasiin mennessä, jolloin keulamasto vaurioitui. Vauriot korjattiin Algecirasissa. Alus tuki lokakuussa 1782 uivia pattereita, jotka ampuivat Gibraltaria. Alus osallistui 21. lokakuuta 1782 Cape Spartelin taisteluun, jossa kaksi miehistön jäsentä haavoittui. Alus oli joulukuussa 1782 Cádizissa Jamaikan sotaretkelle kootussa laivastossa. Operaatio kuitenkin peruuntui. Alus lähti Osornon laivaston mukana Cádizista partiomatkalle Cabo de São Vicenten ja Cabo de Santa Marían edustoille sekä Pohjois-Afrikan rannikolle, mistä se palasi elokuussa 1783 Cádiziin. Se oli 1783-1786 Cordoban laivastossa Cádizissa. Alus oli 17. syyskuuta 1789 huollettavana La Carracassa. Se oli kesäkuussa 1790 Cádizissa reservissä.
Alus kuljetti 20. heinäkuuta 1791 Cádizista matkustajia ja elohopeaa Veracruziin, jonne se saapui 4. syyskuuta. Alus kuljetti 27. marraskuuta 1791 Veracruzista yli miljoona pesoa ja erilaisia hyödykkeitä Havannaan, jonne se saapui 14. joulukuuta. Aluksen pohjan kuparilevyt vaihdettiin joulukuussa 1791 Havannassa, mistä se lähti 13. helmikuuta 1792 Veracruziin. Alus saapui 24. maaliskuuta Veracruziin mukanaan mastoja, tykkejä ja tupakkaa. Alus kuljetti 9. huhtikuuta Veracruzista yli miljoona pesoa ja hyödykkeitä (jauhoja, puutavaraa ja kuparia) Havannaan, jonne se saapui 22. huhtikuuta. Alus lähti 11. toukokuuta Havannasta Veracruziin, jonne se saapui 22. toukokuuta. Alus kuljetti 4. heinäkuuta Veracruzista yli kolme miljoonaa pesoa ja hyödykkeitä (hedelmiä, kuparilevyjä ja vaniljaa) Cádiziin, jonne se saapui 6. lokakuuta. Alus siirrettiin 9. lokakuuta reserviin Cádizissa.
Alus lähti 6. toukokuuta 1793 Cartagenasta Borjan laivueessa Sardinian sotaretkelle, mistä se palasi heinäkuussa laivueen mukana Cartagenaan. Alus lähti 8. elokuuta 1793 Cartagenasta muiden alusten mukana partiomatkalle Biskajanlahdelle, mistä se palasi 14. elokuuta Cartagenaan. Alus lähti 31. maaliskuuta 1794 Cádizista Lángaran laivueessa, jossa se oli 1794 Cartagenassa. Alus saapui 16. toukokuuta 1794 laivueen mukana Cádiziin. Alus ajoi 26. toukokuuta 1794 Cádizinlahden suulla karille, mistä nousuvesi irrotti aluksen. Haverissa alus menetti peräsimensä. Alus oli 1794 Cádizissa Gravinan laivastossa, jonka mukana se kuljetti 18. syyskuuta 1794 460 sotilasta ja erilaisia tarvikkeita Barcelonaan. Alus kuljetti lokakuussa 1794 laivaston mukana joukkoja Rosasiin. Alukselta laskettiin 25. lokakuuta 1794 sotilaita maihin Palamosinlahdella. Seuraavana päivänä alus irtosi ankkurista ja ajautui maihin Palamosinlahdella. Alus tuhoutui täysin, mutta miehistö ja pääosa aluksella olleista tarvikkeista saatiin pelastettua.